Ma olen kirjutanud mitmeid kordi miks mitte osta Hispaania puu-ja köögivilju! Silmas pean neid, mida odavalt supermarketites müüakse. Kuna midagi pole muutunud, võib seda teemat meelde tuletada!
#000001
Paar aastat hiljem sattusin ma Huelvasse, maailma “maasikatööstuse” pealinna(Hispaania on maailma suurim maasikate eksportija) ja see plastikuga kaetud hiigellinnak šokeeris mind. Kui keegi loodab, et kaubandusvõrgus müüdavaid Hispaania maasikaid on hellitanud Andaluusia päike, siis on ta sügaval eksiteel- maasikad kasvavad suurtes kilest tunnelkasvuhoonetes ega ole päikesekiirtega otseselt iial kokku puutunud. Sellest reisist alates ei häiri mind mitte ainult taimekaitsevahendite jäägid Hispaania maasikates, sest sellest patust pole puhast ühegi riigi põllumajandustootjad (maasikas on paraku see kultuur, mis on haiguste suhtes eriti tundlik ja seetõttu pihustatakse neid pestitsiididega mõõdutundetult). Euroopa Toiduohutusamet(EFPA) on mitmeid kordi avaldanud muret, et just maasikatel leitud pestitsiidide jäägid, ületavad EL lubatud piire.
#000003
Hispaania maasikate puhul häirib mind pigem asja eetiline pool. On avalik saladus, et Huelva on Euroopas asuv orjatöölaager, millele ÜRO on korduvalt tähelepanu pööranud ja oma raportitega Hispaania valitsuse poole pöördunud. Olukord pole palju muutunud ning pandeemiaga seoses on sealse võõrtööjõu olukord veelgi hullemaks läinud.
#000004
Eluaset hooajatöölistele ei pakuta ja nii on tekkinud ümber kasvuhoonete hiigelslummid- kättesaadavatest vahenditest nagu papitükid, kaubaalused ja kasvuhoonete kilejääkidest on kokkuklopistud kastid kus elavad inimesed. Puudub vesi, kanalisatsioon, elekter.
#000006
Aastal 2017 läks üksikisikuna Hispaania maasikakasvatajate vastu sõtta Prantsusmaa mahetalunik Jean-Claude Terlet, kes esitas Euroopa Komisjonile kaebuse Hispaania riigi vastu, milles ta palus komisjonil uurida, et kas Hispaania riik pigistab silma kinni Euroopa Komisjoni poolt keelatud taimemürkide kasutamise osas Andaluusia põllumajanduspiirkonnas. Hr. Terlet pidas seda ebaausaks konkurentsiks ning palus komisjoni sekkumist. Ta viitas oma kirjas 2013. aastal Belgias asuva labori Fytolab läbiviidud Future Generations uuringu, mis tuvastas, et Hispaania maasikad olid 100% ulatuses pestitsiidide jääkidega saastunud. Uuritud proovidest leiti 37 erinevat molekuli , sealhulgas leiti 8 endokriinsüsteemi kahjustajat.
#000008
Samas, aasta 2016 andmetel, oli just Hispaania Euroopa suurim pestitsiitide sisseostja, kuid mainin veelkord, et Hispaania maasikate suurim probleem on ikkagi ebaseaduslik tööjõud, keda koheldakse 21 sajandile mittevastavalt.
#000010
Minu arusaama järgi peaksid suured kaubandusketid nagu Lidl, Tesco, Aldi, Carrefour jne, esimese sammu tegema, sest kui hiigelsuured supermarketid ei ostaks ebaeetiliselt toodetuid põllumajandustooteid, siis oleks probleem ammu lõpetatud.
#000012
Täida nõutavad väljad või kliki ikoonile, et sisse logida:
#000014
Kohad kus Tigul on huvitav käia
#000030